Ազգային ժողովն այսօր 61 կողմ, 38 դեմ, 1 ձեռնպահ ձայներով առաջին ընթերցմամբ ընդունել է Միջհամայնքային միավորումների մասին օրենքի նախագիծը: Նախքան քվեարկությունը Ծառուկյան խմբակցության պատգամավոր, ԱԺ փոխնախագահ Միքայել Մելքումյանը շեշտել է, որ դեմ են քվեարկելու օրինագծին: Ելքե խմբակցությունից Մանե Թանդիլյանն էլ տեղեկացրել է, որ օրինագիծը սահմանափակում է փոքր համայնքների մասնակցությունը համայնքային կյանքին: Թանդիլյանը նշել է, որ Ելքը դեմ կքվեարկի օրենքի նախագծին: